《拟古》
明代·顾梦圭

雍雍云中雁，八月徂南方。
念彼北风来，怛焉怀稻粱。
九月气已凄，十月繁冰霜。
生来毛羽单，高飞不成行。
君门有钟鼓，听之徒自伤。

作者简介：（1500—1558）明苏州府昆山人，字武祥，号雍里。嘉靖二年进士。授刑部主事，累官至江西右布政使，未赴任，疏请致仕。为人敦厚，嗜文学，常闭门读书，自奉如寒素。有《就正编》、《疣赘录》。